Φύλλο εργασίας πέμπτης ομάδας.  
                              "Νενίκηκά σε , Σολομών!"  
                            **Το καλλιτεχνικό ρεπορτάζ.**   
  
        Μεταφερθείτε στο Βυζάντιο του 6ου αιώνα μ. Χ., επί βασιλείας Ιουστινιανού. Είστε οι μικροί δημοσιογράφοι του καλλιτεχνικού ρεπορτάζ του μαθητικού δημοσιογραφικού ιστολογίου .

Κινείστε στο παλάτι του αυτοκράτορα Ιουστινιανού και σε διαμερίσματα  διαμορφωμένα για μελέτες οικοδομικές. Εδώ, αρχιτέκτονες και  ειδικοί τεχνίτες σχεδιάζουν σχέδια υποδομών και εξωραϊσμού πόλεων, οχύρωσης, ναών.   
     Παρακολουθείστε τα πολυσχιδή οικοδομικά και καλλιτεχνικά πλάνα των βυζαντινών τεχνιτών. Μελετήστε τις πηγές που σας δίνονται στην πλατφόρμα « Αίσωπος», στη σελίδα του **καλλιτεχνικού ρεπορτάζ** του σεναρίου « Ιουστινιανός Α΄». Και καταγράψτε επιλεκτικά τις πληροφορίες και τις εντυπώσεις σας σε μία παρουσίαση πολυτροπική( γραπτό κείμενο, εικόνες,  σχέδια αρχιτεκτονικά...). Αναρτήστε το καλλιτεχνικό σας ρεπορτάζ στο μαθητικό σας ιστολόγιο . Και αξιολογήστε το έργο της ομάδας σας αλλά και των άλλων ομάδων, όπως αυτό θα παρουσιαστεί επίσης στο ιστολόγιο.  
   **Εστιάστε την έρευνά σας στα σημεία:**  
1. Ποιο ήταν το οικοδομικό πρόγραμμα του Ιουστινιανού;

2. Ποια αντιλαμβάνεστε πως ήταν η κοινωνική προσφορά του οικοδομικού προγράμματος του Ιουστινιανού;   
  
3. Ποιο είναι το πιο λαμπρό κτίσμα επί ημερών του;  
  
4. Ποιο είναι, κατά τη γνώμη σας, το στοιχείο της Αγίας Σοφίας που εντυπωσιάζει ακόμη και σήμερα τον επισκέπτη;

**Οι επιμέρους ρόλοι σας:**  
ένας μαθητής θα πλοηγείται και θα εστιάζει στις πηγές, ένας θα κρατεί τις πρώτες αναγκαίες σημειώσεις στο σημειωματάριο του υπολογιστή ή στο τετράδιό του, ένας θα συντάσσει δομικά την παρουσίαση, ένας θα είναι υπεύθυνος για την ανάρτηση της τελικής εργασίας στο ιστολόγιο , με τη βοήθεια του καθηγητή/ της καθηγήτριάς του. Και όλοι οι μαθητές θα συνεργάζονται , θα συνδιαλέγονται, θα κρίνουν και θα συναποφασίζουν τι θα παραχθεί ως τελικό έργο.  
  
 